***Μια κόρη της Εύας***  (γαλλικός τίτλος: *Une fille d'Ève*) είναι μυθιστόρημα του Γάλλου συγγραφέα Ονορέ ντε Μπαλζάκ που δημοσιεύθηκε το 1838 στην εφημερίδα *Le Siècle* και εκδόθηκε το 1839. Περιλαμβάνεται στις *Σκηνές της ιδιωτικής ζωής* της *Ανθρώπινης κωμωδίας.*

Για άλλη μια φορά, ο Μπαλζάκ εξετάζει την τύχη των παντρεμένων γυναικών, τις κοινωνικές και εκπαιδευτικές ανισότητες και τα παρισινά ήθη. Τρέφει μεγάλη συμπόνια για την ηρωίδα του και για την αφέλειά της που τη φέρνει στα πρόθυρα της καταστροφής, που φαίνεται να είναι η μοίρα των ανεπαρκώς μορφωμένων ατόμων, ιδιαίτερα των γυναικών της εποχής του.

Υπόθεση
-------

Το μυθιστόρημα αρχίζει στο πολυτελές διαμέρισμα του Φερντινάν ντε Τιλέ, «έναν από τους πλουσιότερους τραπεζίτες στο Παρίσι», ο οποίος το 1831 παντρεύτηκε τη Μαρί-Εζενί ντε Γκρανβίλ, τη μικρότερη κόρη του κόμη ντε Γκρανβίλ, «ένα από τα πιο διάσημα ονόματα στη γαλλική δικαιοσύνη και Ομότιμος της Γαλλίας από την Επανάσταση του Ιουλίου». Η μεγαλύτερη αδερφή της είναι η Μαρί-Ανζελίκ ντε Βαντνές, σύζυγος του κόμη Φελίξ ντε Βαντνές. Οι δύο αδερφές είναι πολύ δεμένες, έχοντας περάσει από μια προσεκτική, αυστηρή και ευσεβή μέχρι φανατισμού ανατροφή από τη μητέρα τους.

Η Μαρί-Ανζελίκ ντε Βαντνές δεν ξέρει πώς να περάσει τον ελεύθερο χρόνο της και βρίσκει τη ζωή πολύ βαρετή στο άνετο σπίτι της. Η πλήξη της την καθιστά εύκολη λεία για τον ποιητή Ραούλ Νατάν, πολύ περισσότερο γιατί μια συνομωσία την ωθεί στην απιστία. Ερωτεύεται τον συγγραφέα, προικισμένο με μικρό ταλέντο και πολλή αυτοεκτίμηση, επειδή την ενθάρρυναν και την έσπρωξαν στην αγκαλιά του σε μια ενορχηστρωμένη προσπάθεια η λαίδη Ντάντλι, η Ναταλί ντε Μανερβίλ και η σύζυγος του αδελφού του άνδρα της. Και οι τρεις γυναίκες είχαν λίγο πολύ προσωπικούς λόγους να ζηλεύουν τον Φελίξ ντε Βαντνές. 

Ωστόσο, ο φιλόδοξος ποιητής απαιτεί, για να πραγματοποιήσει την πολιτική του καριέρα, χρηματοδότηση πολύ πέρα ​​από τις δυνατότητες της Μαρί-Ανζελίκ για να εκδώσει μια εφημερίδα αλλά και για να ικανοποιήσει τις απαιτήσεις της επί χρόνια ερωμένης του ηθοποιού Φλορίν. Έτσι, η νεαρή γυναίκα θα καταφύγει σε μια κοινή διαδικασία στις ερωτευμένες γυναίκες του Μπαλζάκ: τις συναλλαγματικές. Ελάχιστα καταρτισμένη σε οικονομικά θέματα, κινδυνεύει με καταστροφή και φυλάκιση για χρέη. Αλλά ο σύζυγός της, ο οποίος δείχνει λεπτότητα και κατανόηση, και η αδερφή της, που τολμά τελικά να αψηφήσει τον άνδρα της, την τελευταία στιγμή τη σώζουν και το ζευγάρι συμφιλιώνεται. Το τέλος του μυθιστορήματος υπάρχει μια ανατροπή με δημόσια αποκάλυψη της διπλής ζωής του Νατάν.

Θέματα
------

Σ' αυτό το σύντομο μυθιστόρημα ο Μπαλζάκ παρουσιάζει για πρώτη φορά έναν αριθμό χαρακτήρων που παίζουν βασικούς ρόλους και σε άλλα έργα της *Ανθρώπινης Κωμωδίας*. Ταυτόχρονα, είναι μια ακόμη ψυχολογική ανάλυση μιας γυναίκας παντρεμένης σε επιβεβλημένο γάμο, ουσιαστικά αμόρφωτης, της οποίας ο κοινωνικός ρόλος περιορίζεται σε μια ελκυστική εμφάνιση και που μπορεί να εκπληρώσει τις καταπιεσμένες επιθυμίες της μόνο εκτός γάμου, κατά παράβαση του νόμου και των ηθών. Το θέμα των οικονομικών απαιτήσεων σχετίζεται με τη βιογραφία του ίδιου του συγγραφέα*,* εμπνεύστηκε από τη δική του σχέση με την κόμισσα Βισκόντι, με της οποίας την υλική υποστήριξη είχε εκδώσει μια εφημερίδα.

Διασκευή
--------

1989: Ομώνυμη γαλλική τηλεοπτική ταινία σε σκηνοθεσία Αλεξάντρ Αστρύκ

Μετάφραση στα ελληνικά
----------------------

* *Μια κόρη της Εύας*, μετάφραση: Γιάννης Αγγέλου, εκδόσεις Ζαχαρόπουλος, 1983

Παραπομπές
----------

1. ↑ . «babelio.com/livres/Balzac-Une-fille-dve».
2. ↑ . «gallica.bnf.fr/Une fille d'Ève».
3. ↑ . «senscritique.com/livre/Une\_fille\_d\_Eve/critique».
4. ↑ . «balzac-analyse.com/tome-iv-une-file-deve/».
5. ↑ . «maisondebalzac.paris.fr/fille\_deve».
6. ↑ . «imdb.com/Une fille d'Ève/TV Movie/1989».
7. ↑ . «politeianet.gr/books/balzac-honore-de-zacharopoulos-si-mia-kori-tis-euas».


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Η Ανθρώπινη κωμωδία του Ονορέ ντε Μπαλζάκ |
| --- |
|  |
| *Σκηνές της ιδιωτικής ζωής* | 
* *Το σπίτι της γάτας που παίζει με το κουβάρι*
* *Ο χορός του Σω*
* *Αναμνήσεις δύο μικροπαντρεμένων γυναικών*
* *Το πουγκί*
* *Η Μοντέστ Μινιόν*
* *Ένα ξεκίνημα στη ζωή*
* *Αλμπέρ Σαβαρύς*
* *Η βεντέτα*
* *Μια διπλή οικογένεια*
* *Η συζυγική ειρήνη*
* *Μαντάμ Φιρμιανί*
* *Πορτραίτο γυναίκας*
* *Η φανταστική ερωμένη*
* *Μια κόρη της Εύας*
* *Το μήνυμα*
* *Η Γρεναδιέρα*
* *Η εγκαταλειμμένη γυναίκα*
* *Ονορίν*
* *Μπεατρίς*
* *Γκομπσέκ*
* *Η τριαντάχρονη γυναίκα*
* *Ο μπάρμπα-Γκοριό*
* *Ο συνταγματάρχης Σαμπέρ*
* *Η λειτουργία του άθεου*
* *Η απαγόρευση*
* *Το συμβόλαιο γάμου*
* *Άλλο πορτρέτο γυναίκας*
 |
|  |
| *Σκηνές της επαρχιακής ζωής* | 
* *Ούρσουλα Μιρουέ*
* *Ευγενία Γκραντέ*
* *Πιερέτα*
* *Ο εφημέριος της Τουρ*
* *Η Ραμπουιγέζα*
* *Ο εκλαμπρότατος Γκωντισάρ*
* *Η μούσα της επαρχίας*
* *Η γεροντοκόρη*
* *Συλλογή αρχαιοτήτων*
* *Χαμένες ψευδαισθήσεις*
 |
|  |
| *Σκηνές της παρισινής ζωής* | 
* *Φεραγκύς*
* *Η δούκισσα του Λανζαί*
* *Το κορίτσι με τα χρυσά μάτια*
* *Καίσαρ Μπιροτώ*
* *Ο Οίκος Νυσενζέν*
* *Μεγαλεία και δυστυχίες των κουρτιζάνων*
* *Τα μυστικά της πριγκίπισσας ντε Καντινιάν*
* *Φατσίνο Κάνε*
* *Σαραζίν*
* *Πιέρ Γκρασού*
* **Η εξαδέλφη Μπέτη**
* *Ο εξάδελφος Πονς*
* *Ένας επιχειρηματίας*
* *Ένας πρίγκιπας της Βοημίας*
* *Γκωντισάρ Β'*
* *Οι υπάλληλοι ή Η ανώτερη γυναίκα*
* *Οι ακούσιοι κωμωδοί*
* *Οι μικροαστοί*
* *Η άλλη όψη της σύγχρονης ιστορίας*
 |
|  |
| *Σκηνές της πολιτικής ζωής* | 
* *Ένα επεισόδιο την εποχή της Τρομοκρατίας*
* *Μια σκοτεινή υπόθεση*
* *Ο βουλευτής του Αρσί*
* *Ζ. Μαρκάς*
 |
|  |
| *Σκηνές της στρατιωτικής ζωής* | 
* **Οι Σουάνοι**
* *Ένα πάθος στην έρημο*
 |
|  |
| *Σκηνές της αγροτικής ζωής* | 
* *Οι χωριάτες*
* *Ο επαρχιακός γιατρός*
* *Ο εφημέριος του χωριού*
* *Το κρίνο στην κοιλάδα*
 |
|  |
| Φιλοσοφικές σπουδές | 
* **Το μαγικό δέρμα**
* *Ο Ιησούς Χριστός στη Φλάνδρα*
* *Η συμφιλίωση του Μέλμοθ*
* *Το άγνωστο αριστούργημα*
* *Γκαμπαρά*
* *Μασιμίλα Ντόνι*
* *Η αναζήτηση του απόλυτου*
* *Το καταραμένο παιδί*
* *Αντίο*
* *Οι Μαράνα*
* *Ο επίτακτος*
* *Ο δήμιος*
* *Ένα δράμα στην ακροθαλασσιά*
* *Ο δάσκαλος Κορνήλιος*
* *Το κόκκινο πανδοχείο*
* *Περί της Αικατερίνης των Μεδίκων*
* **Το ελιξήριο της μακροζωίας**
* *Οι εξόριστοι*
* *Λουί Λαμπέρ*
* *Σεραφίτα*
 |
|  |
| Αναλυτικές σπουδές | 
* *Φυσιολογία του γάμου*
* *Μικροαθλιότητες του συζυγικού βίου*
* *Παθολογία της κοινωνικής ζωής*
* *Πραγματεία για την κομψή ζωή*
 |

 |